તાજમહલથી દર વર્ષે થાય છે આટલા કરોડની કમાણી | Highest Earning Historical Monuments Of India - India News | I Am Gujarat
Gujarati News India તાજમહલથી દર વર્ષે થાય છે આટલા કરોડની કમાણી
તાજમહલથી દર વર્ષે થાય છે આટલા કરોડની કમાણી
Updated: Jul 18, 2018 21:01 pm IST
1/8તાજમહલના સંરક્ષણ બાબતે સુપ્રીમે સરકારને ઝાટકી
પ્રેમનું પ્રતિક અને દુનિયાની સાત અજાયબીમાંની એક તાજમહલને જોવા માટે દેશ-વિદેશથી લોકો આવે છે. ભારતનું પર્યટન અનેક રીતે તાજમહલની આજુબાજુ રહેલું છે, એવું કહેવું ખોટું નથી. જોકે, તાજમહલ સાથે જોડાયેલા વિવાદોનો પણ કોઈ હિસાબ નથી. હવે સુપ્રીમ કોર્ટે સફેદ તાજ પીળો પડી રહ્યો મુદ્દે કેન્દ્ર સરકારની આકરી ઝાટકણી કાઝી હતી. સુપ્રીમનું કહેવું છે કે, 'તાજને સંરક્ષણ આપવામાં આવે કાં તો તેને તોડી પાડવામાં આવે.' આવામાં જરૂરી છે કે, તાજમહલ આપણા માટે કેમ અને કેટલો જરૂરી છે.
2/8તાજમહલ, આગ્રા
દેશની તમામ ઐતિહાસિક ઈમારતો દ્વારા થનારી કમાણી પર નજર કરી એ તો તેમાં તાજમહલ પ્રથમ નંબરે આવે છે. સંસદમાં આપવામાં આવેલા એક જવાબ અનુસાર 2013થી 2016 દરમિયાન તાજની ટિકિટથી 67.7 કરોડની કમાણી થઈ. દર વર્ષે તાજમહલ દ્વારા સરકારની તિજોરીમાં 22 કરોડ રૂપિયાની આવક થાય છે. સફેદ આરસપ્હાણથી બનેલા તાજની સુંદરતા જોવા માટે દર વર્ષે 10 લાખ ટૂરિસ્ટ ભારત આવે છે. આમ, જોવા જઈએ તો પર્યટન અને અર્થવ્યવસ્થાની દૃષ્ટિએ તાજમહલનું મહત્વ ખૂબ વધારે છે.
3/8કુતુબ મિનાર, દિલ્હી
આ જ રીતે યુનેસ્કોની વર્લ્ડ હેરિટેજ સાઈટમાં શામેલ દિલ્હીનો કુતુબ મીનાર પર પ્રવાસીઓમાં ખૂબ લોકપ્રિય છે. આને જોવા માટે દર વર્ષે 6-7 લાખ પ્રવાસીઓ આવે છે. કુતુબ મિનારથી દર વર્ષે ભારતને 10.5 કરોડ રૂપિયાની આવક થાય છે.
4/8આગ્રાનો કિલ્લો
બાદશાહ અકબરે બનાવેલો આગ્રા ફોર્ટ પણ જોવા માટે પણ દર વર્ષે અનેક સેલાણીઓ આવે છે. આ ફોર્ટ દ્વારા સરકારને દર વર્ષે આશરે 10.22 કરોડ રૂપિયાની કમાણી થાય છે. આ કિલ્લામાં બાબર, હુમાયુ, અકબર, જહાંગીર જેવા મુઘલ બાદશાહો રહી ચૂક્યાં છે.
5/8હુમાયુનો મકબરો, દિલ્હી
મુઘલ શાસક હુમાયુની યાદમાં તેમના બેગમ બેગાએ 1572માં આ મકબરો બનાવ્યો હતો. આ મકબરા દ્વારા દર વર્ષે 7.12 કરોડ રૂપિયાની કમાણી થાય છે.
6/8લાલ કિલ્લો, દિલ્હી
શાહજહાંના શાસનકાળ દરમિયાન લાલ કિલ્લો શાહજહાનાબાદ તરીકે ઓળખાતો હતો. આ કિલ્લો 200 વર્ષ સુધી મુઘલ શાસકોના નિવાસનો સાક્ષી છે. કિલ્લાની ખાસિયત એ છે કે, તેના બાંધકામમાં માત્ર લાલ પથ્થરનો ઉપયોગ કરવામાં આવ્યો છે. વર્તમાન સમયમાં દર વર્ષે પ્રજાસત્તાક દિવસ અને સ્વતંત્રતા દિવસ પર આ કિલ્લા પર પરેડ કરવામાં આવે છે અને વડાપ્રધાન ભાષણ આપે છે. આ કિલ્લાને પ્રવાસીઓ દ્વારા દર વર્ષે આશરે 6.15 કરોડ રૂપિયાની કમાણી થાય છે.
7/8ફતેહપુર સિક્રી
આ સ્થાપત્યનું મુઘલ શાસક અકબર દ્વારા નિર્માણ કરવામાં આવ્યું હતું. અહીં તેઓ 1571થી 1585 સુધી રહ્યાં હતા. આજે આ ઐતિહાસિક ઈમારત દ્વારા દર વર્ષે 5.62 કરોડ રૂપિયાની આવક થઈ રહી છે.
8/8મહાબલીપુરમના સ્થાપત્યો
ચેન્નઈથી આશરે 60 કિમી દૂર આવેલા મહાબલીપુરમના આ સ્થાપત્યોનું કોતરણીકામ અદભુત છે. અહીં આવનારા પ્રવાસીઓ આ સ્થળની સુંદરતા પર ઓવારી જાય છે. સરકારને અહીંથી દર વર્ષે આશરે 2.72 કરોડ રૂપિયાની કમાણી થાય છે.